1. ปัจจัยความเสี่ยง

ปัจจัยเสี่ยงของผู้ลงทุนในหลักทรัพย์ของบริษัทฯ

ปัจจัยเสี่ยงที่อาจทำให้ผู้ลงทุนต้องสูญเสียเงินทุนทั้งหมด หรือบางส่วนน่าจะอยู่ในเกณฑ์ต่ำ
เนื่องจากราคาหุ้นสามัญของบริษัทฯที่มีการซื้อขายในตลาดหลักทรัพย์แห่งประเทศไทย เมื่อตอนสิ้นปี
2543 (ราคาหุ้นละ 30.00 บาท) ซึ่งยังต่ำกว่ามูลค่าหุ้นตามบัญชี (มูลค่าหุ้นละ 46.71 บาท)
ประมาณ 35 เปอร์เซ็นต์ ซึ่งเท่ากับผู้ลงทุนมีสำรองเผื่อการสูญเสียไว้แล้วประมาณ 35 เปอร์เซ็นต์

ปัจจัยที่อาจจะทำให้สินทรัพย์สุทธิหรือมูลค่าหุ้นตามบัญชีเสื่อมค่าอันจะมีผลกระทบต่อเงินลงทุนของผู้ลงทุนนั้นพอจะประเมินได้ดังนี้

วิกฤตการณ์ทางเศรษฐกิจ และการเงินของประเทศในแถบภูมิภาคเอเซียแปซิฟิกหลายประเทศในช่วง
3 ปี ที่ผ่านมาได้ส่งผลกระทบทำให้สินทรัพย์ของบริษัทฯ อันได้แก่ที่ดิน อาคาร และอุปกรณ์ เป็นต้น
มีมูลค่าที่แท้จริงต่ำกว่ามูลค่าที่แสดงไว้ในบัญชีของบริษัทฯ ซึ่งบริษัทฯก็ตระหนักในเรื่องนี้อยู่ตลอดเวลา
โดยได้มีการคิดค่าเสื่อมราคาและตั้งสำรองการด้อยค่าของสินทรัพย์ไว้อย่างเพียงพอตามมาตราฐานการบัญชีที่กำหนดโดยสมาคมนักบัญชี
และผู้สอบบัญชีรับอนุญาตแห่งประเทศไทย ซึ่งมีผลบังคับตามพระราชบัญญัติการบัญชี พ.ศ. 2543

ผลกระทบที่ได้รับจากการต่อต้านการก่อสร้างโรงไฟฟ้าบ่อนอก (ขนาด 734
เมกกะวัตต์ที่ใช้ถ่านหินเป็นเชื้อเพลิง)จากประชาชนในพื้นที่และบริเวณใกล้เคียงกับที่ตั้งโครงการในจังหวัดประจวบคีรีขันธ์
ที่ไม่เห็นด้วยกับโครงการนี้ หากพิจารณาในแง่ลบ
ถ้ามีเหตุการณ์ใดเหตุการณ์หนึ่งเกิดขึ้นอันเป็นเหตุให้รัฐบาลต้องสั่งให้การไฟฟ้าฝ่ายผลิตแห่งประเทศไทย
(กฟผ.) ยกเลิกสัญญาที่ทำไว้กับบริษัท กัลฟ์ เพาเวอร์ เจเนอเรชั่น จำกัด (กพจ.)
ซึ่งเป็นบริษัทในเครือแล้ว กรณีเช่นนี้ถือว่าเป็นเหตุสุดวิสัยที่ กพจ. สามารถเรียกร้องค่าเสียหายจาก
กฟผ. ได้ และคาดว่าไม่ทำให้เกิดผลกระทบอย่างมีนัยสำคัญ

วิกฤตการณ์ทางเศรษฐกิจและการเมืองในประเทศอินโดนีเซีย
รวมทั้งเหตุการณ์ที่ประชาชนชาวอินโดนีเซียก่อเหตุร้ายแรงในหลายพื้นที่นั้น
จากการประเมินผลเบื้องต้นยังไม่ส่งผลกระทบต่อโครงการร่วมทุนทำเหมืองถ่านหิน
ซึ่งดำเนินการโดย PT. LANNA HARITA INDONESIA
เนื่องจากเหตุการณ์ไม่สงบดังกล่าวไม่อยู่ในพื้นที่โครงการและการพัฒนาแหล่งถ่านหินในโครงการนี้ก็มีความคืบหน้ามาเป็นลำดับ
คาดว่าจะเริ่มผลิตถ่านหินจากแหล่งนี้ออกจำหน่ายในเชิงพาณิชย์ได้ประมาณกลางปี 2544
หรือประมาณปลายปี 2544 เป็นอย่างช้า หากพิจารณาในแง่ลบ
ถ้าเหตุการณ์ความไม่สงบดังกล่าวข้างต้นขยายผลมาเกิดในพื้นที่โครงการก็น่าจะเป็นเหตุการณ์ที่เกิดขึ้นเพียงชั่วคราว
ซึ่งน่าจะอยู่ในวิสัยที่รัฐบาลแห่งประเทศอินโดนีเซียจะควบคุมสถานการณ์ได้
ไม่น่าจะมีผลต่อเนื่องไปในระยะยาว
และคาดว่าจะไม่ส่งผลกระทบอย่างมีนัยสำคัญหรือทำให้ต้องยกเลิกโครงการแต่อย่างใด

- 1 -

(1) ปัจจัยเสี่ยงที่อาจทำให้ผู้ลงทุนไม่ได้รับผลตอบแทนตามอัตราที่ควรจะได้รับซึ่งมีความเป็นไปได้
    หากมีความผันผวนด้านอัตราแลกเปลี่ยนเงินตราต่างประเทศเกิดขึ้น
    แม้บริษัทฯเองจะไม่มีความเสี่ยงในกรณีนี้ เนื่องจากได้ชำระคืนเงินกู้ไปทั้งหมดแล้ว
    แต่บริษัทในเครือโดยเฉพาะบริษัท กัลฟ์ โคเจนเนอเรชั่น จำกัด
    ที่มีเงินกู้สกุลดอลล่าร์สหรัฐอเมริกา
    หากเงินบาทอ่อนค่าลงมากก็จะทำให้มีผลขาดทุนจากอัตราแลกเปลี่ยนเงินตราต่างประเทศและมีภาระหนี้สินเพิ่มขึ้น
    เช่นที่เกิดขึ้นในปี 2543
    ที่ผ่านมาบริษัทฯมีกำไรจากการดำเนินงานเฉพาะในส่วนของบริษัทฯเองจำนวน 150.82
    ล้านบาท
    แต่เมื่อรวมผลการดำเนินงานของบริษัทในเครือที่มีผลขาดทุนซึ่งคำนวณตามส่วนได้เสียจำนวน
    157.07 ล้านบาทแล้ว ทำให้บริษัทฯมีผลขาดทุนสุทธิจำนวน 6.25 ล้านบาทหรือขาดทุนหุ้นละ
    0.18 บาท
    ซึ่งส่วนใหญ่เป็นผลขาดทุนจากอัตราแลกเปลี่ยนเงินตราต่างประเทศจากการแปลงค่าเงินกู้สกุลดอลล่าร์สหรัฐอเมริกาของ
    บริษัท กัลฟ์ โคเจนเนอเรชั่น จำกัด

  บริษัท กัลฟ์ โคเจนเนอเรชั่น จำกัด มีเงินกู้สกุลดอลล่าร์สหรัฐอเมริกาคงค้าง ณ วันที่ 31
  ธันวาคม 2543 จำนวนประมาณ 60.60 ล้านดอลลาร์สหรัฐอเมริกา มีกำหนดชำระคืนระหว่างปี
  2544 ถึง 2554 ซึ่งแปลงค่าเป็นเงินบาท ณ อัตราแลกเปลี่ยน 43.4396
  บาทต่อหนึ่งดอลล่าร์สหรัฐอเมริกา ฉะนั้นหากเงินบาทอ่อนค่าเกินกว่า 43.4396
  บาทต่อหนึ่งดอลล่าร์สหรัฐอเมริกา
  ก็จะทำให้มีผลขาดทุนจากอัตราแลกเปลี่ยนเงินตราต่างประเทศเกิดขึ้นอีกในปี 2544และปีต่อ ๆ
  ไปจนกว่าจะชำระหนี้คืนหมดแล้ว แต่โดยที่ผลขาดทุนดังกล่าวยังไม่เกิดขึ้นจริงเป็นส่วนใหญ่
  บริษัทฯจึงได้หาทางป้องกันความเสี่ยงในเรื่องนี้โดยทำสัญญาซื้อขายเงินตราต่างประเทศล่วงหน้า
  (FORWARD EXCHANGE CONTRACTS) กับธนาคารพาณิชย์ตามกำหนดการชำระหนี้เป็นช่วง ๆ
  และจะพิจารณาแปลงหนี้เงินกู้ที่เป็นเงินตราต่างประเทศเป็นเงินบาทต่อไป
  เมื่อเห็นว่าเงินบาทมีค่าแข็งขึ้นมาก

ปัจจัยเสี่ยงสำหรับการประกอบธุรกิจของบริษัทฯและบริษัทในเครือ

(ก) ปัจจัยเสี่ยงด้านธุรกิจถ่านหิน

แหล่งแร่ถ่านหินในประเทศมีอยู่จำกัด
โดยปัญหาและอุปสรรคของธุรกิจนี้อยู่ที่ความยากลำบากในการสำรวจหาแหล่งสะสมตัวของถ่านหินที่มีความสมบูรณ์
และมีคุณภาพดี รวมทั้งมีปริมาณสำรองของถ่านหินที่มากพอในเชิงพาณิชย์ ซึ่งบริษัทฯ
ก็ตระหนักถึงปัญหาในเรื่องนี้อยู่ตลอดเวลา
โดยได้ทำการสำรวจหาแหล่งแร่ถ่านหินเพิ่มเติมในต่างประเทศโดยการลงทุนเองหรือร่วมลงทุนกับผู้ประกอบการรายอื่น

ปัญหาและอุปสรรคอื่น

1.  ปัจจัยเสี่ยงในด้านการผลิตของบริษัทฯ อยู่ในเกณฑ์ต่ำเนื่องจากบริษัทฯ
    มีผู้บริหารและพนักงานที่มีความชำนาญและมีประสบการณ์ในด้านการทำเหมืองถ่านหินมาแล้วกว่า
    15 ปี

    - 2 -

2.2) ปัจจัยเสี่ยงในด้านการตลาดยังถือได้ว่าอยู่ในเกณฑ์ต่ำ เนื่องจากมีคู่แข่งขันน้อยราย
กอปรกับคุณภาพของถ่านหินที่ผลิตจากแหล่งแร่ของบริษัทฯ
มีค่าความร้อนสูงใกล้เคียงกับถ่านหินนำเข้าที่มีราคาสูงกว่า
อีกทั้งลูกค้าของบริษัทฯก็เป็นผู้ถือหุ้นของบริษัทฯ เป็นรัฐวิสาหกิจ
หรือเป็นบริษัทอุตสาหกรรมขนาดใหญ่ที่มีความมั่นคงทางการเงินสูง
จึงคาดว่าจะไม่มีความเสี่ยงจากการที่ลูกหนี้ไม่ชำระหนี้ในอนาคต

ความเสี่ยงด้านสินค้าทดแทน (อันได้แก่ น้ำมันเตา ก๊าซธรรมชาติ ถ่านหินนำเข้า)
จะเห็นได้ว่าเมื่อเทียบ ณ ค่าความร้อนระดับเดียวกันแล้ว
ถ่านหินจากแหล่งในประเทศจะเป็นแหล่งพลังงานที่มีราคาถูกที่สุด
จึงประเมินได้ว่าความเสี่ยงด้านสินค้าทดแทนอยู่ในเกณฑ์ต่ำ

(ข) ความเสี่ยงด้านอัตราแลกเปลี่ยนเงินตราต่างประเทศ

ในส่วนของบริษัทฯเองไม่มีความเสี่ยงที่เกิดจากความผันผวนด้านอัตราแลกเปลี่ยนเงินตราต่างประเทศ
เนื่องจากบริษัทฯได้ชำระคืนเงินกู้ไปทั้งหมดแล้ว
ส่วนการนำเข้าถ่านหินจากต่างประเทศมาจำหน่ายและการลงทุนในบริษัทย่อยที่เป็นเงินตราต่างประเทศ
ก็จะทำสัญญาซื้อขายเงินตราต่างประเทศล่วงหน้า (FORWARD EXCHANGE CONTRACTS)
เมื่อมีรายการดังกล่าวเกิดขึ้น
เพื่อป้องกันความเสี่ยงจากอัตราแลกเปลี่ยนเงินตราต่างประเทศไว้ล่วงหน้า

บริษัทในเครือที่มีเงินกู้สกุลดอลล่าร์สหรัฐอเมริกาหากมีความผันผวนด้านอัตราแลกเปลี่ยนเงินตราต่างประเทศก็จะทำให้มีผลขาดทุนจากอัตราแลกเปลี่ยนเงินตราต่างประเทศและมีภาระหนี้สินเพิ่มขึ้นซึ่งบริษัทฯมีนโยบายป้องกันความเสี่ยงในเรื่องนี้
โดยทำสัญญาซื้อขายเงินตราต่างประเทศล่วงหน้า (FORWARD EXCHANGE CONTRACTS)
กับธนาคารพาณิชย์ตามกำหนดการชำระหนี้เป็นช่วง ๆ
และแปลงหนี้เงินกู้ที่เป็นเงินตราต่างประเทศเป็นเงินบาทเมื่อเห็นว่าเงินบาทมีค่าแข็งขึ้นมาก

(ค) ความเสี่ยงที่เกี่ยวกับอัตราดอกเบี้ย

ในส่วนของบริษัทฯเองไม่มีความเสี่ยงเกี่ยวกับอัตราดอกเบี้ย
เนื่องจากบริษัทฯได้ชำระคืนเงินกู้ไปทั้งหมดแล้ว

บริษัทในเครือที่มีเงินกู้แบบอัตราดอกเบี้ยลอยตัว (FLOATING RATE)
จะมีความเสี่ยงที่เกิดจากการเปลี่ยนแปลงของอัตราดอกเบี้ยในอนาคตซึ่งจะมีผลกระทบต่อผลการดำเนินงาน
และกระแสเงินสดได้
บริษัทฯมีนโยบายป้องกันความเสี่ยงในเรื่องนี้โดยแปลงหนี้เงินกู้เป็นแบบอัตราดอกเบี้ยคงที่ (FIXED
RATE)

เป็นผู้ถือหุ้นของบริษัทฯ เป็นรัฐวิสาหกิจ หรือเป็นบริษัทอุตสาหกรรมที่มีความมั่นคงทางการเงินสูง
จึงคาดว่าจะไม่มีความเสี่ยงจากการที่ลูกหนี้ไม่ชำระหนี้ในอนาคต

- 3 -